ბაქოს ინიციატივა

ბაქოს ინიციატივა — პოლიტიკური დიალოგი ენერგეტიკისა და სატრანსპორტო თანამშრომლობის შესახებ ევროკავშირს, თურქეთსა და ყოფილ საბჭოთა რესპუბლიკებს შორის. ტარდება INOGATE-ისა და TRACECA-ს ენერგეტიკისა და ტრანსპორტის პროგრამების ფარგლებში.

ბაქოს ინიციატივა მომდინარეობს ევროპის სამეზობლო პოლიტიკიდან, რომელიც 2004 წელს დაიწყო. 2004 წლის 13 ნოემბერს ბაქომ უმასპინძლა ევროკავშირსა და შავი ზღვის სანაპირო ქვეყნების, კასპიის ზღვის და მათ მეზობლებს შორის ენერგეტიკულ თანამშრომლობის პირველ მინისტერიალსBlack Sea Regional Policy Approach: A Potential Contributor to European Energy Security-2008The EU and Central Asia: Commercialising the Energy Relationship. ამ კონფერენციის შედეგები ცნობილი გახდა, როგორც „ბაქოს ინიციატივა“Henderson, Karen; Weaver, Carol. The Black Sea region and EU policy: the challenge of divergent agendas. პარალელურად გაიმართა ტრანსპორტის მინისტრების კონფერენცია. 2006 წლის 30 ნოემბერს ასტანაში გაიმართა მეორე მინისტრთა კონფერენცია ენერგეტიკის ინიციატივის შედეგების შესახებThe Globalization of Energy: China and the European UnionEnergy Security: International and Local Issues, Theoretical Perspectives. ტრანსპორტის მინისტრთა მეორე კონფერენცია გაიმართა სოფიაში 2006 წლის 2-3 მაისსCaucasus/Central Asia BAKU INITIATIVE.

ევროკავშირი თვალყურს ადევნებს ბაქოს ინიციატივის განვითარებას ევროკომისიის მეშვეობით. INOGATE-ის ტექნიკური სამდივნო (რომელიც მდებარეობს კიევში, რეგიონალური ოფისით თბილისში, რომელიც მოიცავს კავკასიას) კოორდინაციას უწევს ენერგეტიკულ ასპექტებს კომისიის სახელით და TRACECA-ს სამდივნო (რომელიც მდებარეობს ბაქოში რეგიონალური ოფისით ოდესაში) ასრულებს იგივე ფუნქციას სატრანსპორტო მიმართულებითVertical Natural Gas Transportation Capacity, Upstream Commodity Contracts By Kim Talus.

 მიზანი 
ინიციატივა მიზნად ისახავს მონაწილე ქვეყნების ენერგეტიკული ბაზრების ინტეგრაციის გაძლიერებას ევროკავშირის ენერგეტიკულ ბაზართან. შეიქმნას გამჭვირვალე ენერგეტიკული ბაზრები, რომლებსაც შეუძლიათ ინვესტიციების მოზიდვა, ასევე ენერგომომარაგების უსაფრთხოების გაუმჯობესებაThe European Union and Global Governance: A Handbook.

ამ ინიციატივის მიზანია სამართლებრივი და ტექნიკური სტანდარტების ჰარმონიზაცია და ფუნქციონირებადი ინტეგრირებული ენერგეტიკული ბაზრის შექმნა ევროპულ და საერთაშორისო სამართლებრივ ჩარჩოებთან შესაბამისობაში; ენერგომომარაგების უსაფრთხოებისა და საიმედოობის გაუმჯობესება არსებული ინფრასტრუქტურის გაფართოებითა და მოდერნიზებით; ძველი და არაეფექტური ელექტროენერგიის გამომუშავების ინფრასტრუქტურის შეცვლა ეკოლოგიურად სუფთა ელექტროენერგიის წარმოების ინფრასტრუქტურით; ახალი ინფრასტრუქტურის განვითარება და მათი მუშაობის მონიტორინგის თანამედროვე სისტემის დანერგვა; ენერგიის მოთხოვნისა და მიწოდების მართვის გაუმჯობესება ეფექტური და მდგრადი ენერგეტიკული სისტემების ინტეგრირებით; და საერთო ინტერესის კომერციულად და ეკოლოგიურად სიცოცხლისუნარიანი ენერგეტიკული პროექტების დაფინანსების ხელშეწყობა.

ევროკავშირის ტრანსპორტის დირექტორატის თანახმად, „ბაქოს ინიციატივა მიზნად ისახავს ბიძგის მიცემას ტრანსევროპული სატრანსპორტო თანამშრომლობისთვის, რომელიც ეფუძნება ორმხრივ ინტერესს მათი შესაბამისი სატრანსპორტო ქსელების და ბაზრების თანდათანობით ინტეგრირებას ევროპულ და საერთაშორისო საკანონმდებლო და მარეგულირებელ ჩარჩოებთან“.

 იხილეთ აგრეთვე 

 INOGATE

 სქოლიო 

კატეგორია:აზერბაიჯანის ენერგეტიკა